
REFERAT
privind aprobarea Planului de administrare al Regiei Autonome de Transport Timişoara, Contractului de mandat, Regulamentului de organizare şi funcţionare al Regiei Autonome de Transport Timişoara, Organigramei şi Statului de funcţii
Prin adresa înregistrată la Primăria Municipiului Timişoara cu nr. RE2013-003793/07.10.2013, Regia Autonomă de Transport Timişoara a înaintat Planul de administrare al R.A.T.T., Organigrama R.A.T.T., Statul de funcţii al R.A.T.T., Regulamentul de organizare şi funcţionare al R.A.T.T. aprobate de către Consiliul de administraţie al acesteia, prin hotărâre.


Conform OUG nr. 109/2011 privind guvernanţa corporativă a întreprinderilor publice, consiliul de administraţie elaborează şi prezintă autorităţii publice tutelare spre aprobare planul de administrare, care include strategia de administrare pe durata mandatului pentru atingerea obiectivelor şi criteriilor de performanţă stabilite în contractele de mandat.


În data de 26.09.2013, prin Hotărârea nr. 125, Consiliul de administraţie al Regiei Autonome de Transport Timişoara  a aprobat Planul de administrare întocmit conform OUG nr. 109/2011 privind guvernanţa corporativă a întreprinderilor publice.

Planul de administrare elaborat şi aprobat de administratori cuprinde strategia de administrare a Regiei pentru atingerea obiectivelor şi criteriilor de performanţă stabilite în contractul de mandat în vederea respectării principiilor de eficienţă economică şi profitabilitate în vederea funcţionării regiei autonome de transport.

Programul este structurat pe trei feluri de acţiuni şi anume:

· acţiuni pentru reducerea costurilor;
· acţiuni pentru creşterea veniturilor;

· studii şi proiecte pentru modernizarea structurii organizaţionale a tehnologiei  informaţiilor şi comunicaţiilor.

Analiza  realizată  a  arătat  că Regia  are  resurse  umane  capabile  să  realizeze  programul  de  acţiuni strategice şi, în final, să eficientizeze activitatea de transport public de persoane în municipiul Timişoara şi să se asigure, în acelaşi timp, sporirea calităţii acestuia.

Prin  realizarea  acţiunilor  propuse,  transportul public de persoane  din  municipiul  Timişoara trebuie să se  alinieze  la standardelele actuale europene.
Ca si anexe ale Planului de administrare au fost elaborate si aprobate, prin Hotărârea nr. 127/26.09.2013, de către Consiliul de administraţie al RATT, Organigrama, Statul de funcţii şi Regulamentul de organizare şi funcţionare.

Potrivit art. 12 alin. (1) din OUG nr. 109/2011 privind guvernanţa corporativă a întreprinderilor publice, autoritatea publică tutelară încheie cu administratorii regiei autonome contracte de mandat având ca obiect administrarea regiei autonome, care constituie anexă la actul administrativ de numire.

Ţinând cont de aceste prevederi a fost întocmit Contractul de mandat care a fost aprobat de către Consiliul de administraţie al RATT prin Hotărârea nr. 128/26.09.2013. Contractul de mandat cuprinde obiectivele şi criteriile de performanţă stabilite de autoritatea publică tutelară. În contractul de mandat, alături de criteriile de performanţă specifice, sunt prevăzute obiective cuantificate pentru reducerea obligaţiilor restante, reducerea pierderilor, creşterea profiturilor, a cifrei de afaceri, creşterea productivităţii muncii.

De asemenea în şedinţa din data de 26.09.2013 Consiliul de administraţie al RATT a numit preşedintele acestuia în persoana domnului Popovici Dumitru. În urma acestei numiri Consiliul de administraţie are următoarea componenţă:

· 
dl.POPOVICI  DUMITRU
             

- preşedinte C.A.


· dl. GOIA IOAN       




- membru 

· dl. AVRAM  STANUSOIU  CONSTANTIN
- membru                          

· dl.CIANCA DANIEL




- membru

· dl. CHIS CULITA




- membru

· dl.KARAGENA SORIN                              
  
- membru.
Având în vedere cele prezentate propunem spre aprobare:
· planul de administrare al Regiei Autonome de Transport Timişoara;

· Organigrama, Statul de funcţii şi Regulamentul de organizare şi funcţionare al Regiei Autonome de Transport Timişoara;
· contractul de mandat al administratorilor;
· Componenţa Consiliului de administraţie al Regiei Autonome de Transport Timişoara este următoarea:


* dl.POPOVICI  DUMITRU
             

- preşedinte C.A.


* dl. GOIA IOAN       



- membru 

* dl. AVRAM  STANUSOIU  CONSTANTIN
- membru                          

* dl.CIANCA DANIEL



- membru

* dl. CHIS CULITA




- membru

* dl.KARAGENA SORIN                              
- membru

